ALAQUÀS CELEBRA EL DIA INTERNACIONAL DE L'ORGULL LGTBI
29/06/2022

# ALAQUÀS CELEBRA EL DIA INTERNACIONAL DE L'ORGULL LGTBI

*   29/06/2022
*   [Igualtat](/categoria/27/0/igualtat)
*   [Imprimir](#)
*   Compartir
*    https://www.alaquas.org/documento.asp?id\_do=20712

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20712%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20EL%20DIA%20INTERNACIONAL%20DE%20L%27ORGULL%20LGTBI)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20712/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2022/2/20712/29062022whatsapp_image_2022-06-29_at_12_59_40_pm_1__Form_4.jpg)](https://www.alaquas.org/ficheros/documentos/2022/2/20712/29062022whatsapp_image_2022-06-29_at_12_59_40_pm_1__Form_10.jpg "<a href='https://www.alaquas.org/ficheros/documentos/2022/2/20712/29062022whatsapp_image_2022-06-29_at_12_59_40_pm_1__Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA EL DIA INTERNACIONAL DE L'ORGULL LGTBI</a>")

Un grup de discussió entre joves, un taller de manualitats, la pintura d'un mural i una concentració a la porta de l'Ajuntament d'Alaquàs centren la programació organitzada pels Departaments d'Igualtat i Joventut

Alaquàs es va sumar ahir 28 de juny a la commemoració del Dia Internacional de l’Orgull LGTBI amb l’objectiu de visibilitzar i reivindicar el respecte a la diversitat sexual. Per aquest motiu, els Departaments d’Igualtat i Joventut de l’Ajuntament d’Alaquàs van organitzar diferents activitats per  a tots els públics.

Les activitats es van iniciar amb un grup de discussió per a persones joves centrat en el tema de la igualtat a través del qual les persones participants van aportar la seua visió sobre com consideren que Alaquàs hauria de tractar aquesta temàtica en els diferents àmbits. La benvinguda va córrer a càrrec de l’Alcalde d’Alaquàs, Toni Saura i del Regidor de Joventut, Javi Antúnez. Totes les seues propostes formaran part del Pla Jove que l’Ajuntament d’Alaquàs està elaborant per a millorar les polítiques de joventut i escoltar de primera mà les i els seus protagonistes. A continuació va tindre lloc un taller on van elaborar xapes, bosses i samarretes amb la imatge de l’orgull LGTBI.

Altra de les activitats previstes durant el dia d’ahir va ser la impressió de part de la lletra de la cançó "Un mundo de colores" creada l'any passat per un grup de joves del municipi dins de la programació de l'Ajuntament d'Alaquàs i que ja es pot contemplar a l’entrada del parc de la Sequieta.

Les activitats finalitzaren a les 19 hores de la vesprada amb una concentració en la qual es va donar lectura a la Moció conjunta dels grups municipals PSPV-PSOE, PP, COMPROMÍS i CIUDADANOS amb motiu del Dia Internacional de l’Orgull LGTBI. L’Acalde d’Alaquàs, Toni Saura i la Regidora d’Igualtat, Elena Álamo, van ser els encarregats de llegir aquest manifest a través del qual l’Ajuntament d’Alaquàs declara “el nostre compromís en la defensa nítida del dret a la plena igualtat, a la dignitat i al lliure desenvolupament de la personalitat, de la identitat i de la orientació sexual” i mostrar “el nostre compromís de continuar en la promoció d’actituds i polítiques que afavorisquen la conscienciació social per a un efectiu canvi de mentalitat que erradique les actituds LGTBIfòbiques i el rebuig a aquestes”.

Durant tot el dia, a la Biblioteca Municipal Ausiàs March d’Alaquàs es va habilitar un punt de lectura amb una selecció de llibres relacionats amb aquest dia, tots ells fàcilment identificats pel seu teixell amb la bandera de l'arc de Sant Martí.